CELEX: 62021TN0727
Language: fi
Date: 2021-11-09 00:00:00
Title: Asia T-727/21: Kanne 9.11.2021 – TO v. EASO

10.1.2022   
            
            
               FI
            
            
               Euroopan unionin virallinen lehti
            
            
               C 11/37
            
         
      Kanne 9.11.2021 – TO v. EASO
      (Asia T-727/21)
      (2022/C 11/52)
      Oikeudenkäyntikieli: ranska
      
         Asianosaiset
      
      
         Kantaja: TO (edustaja: asianajaja É. Boigelot)
      
         Vastaaja: Euroopan turvapaikka-asioiden tukivirasto (EASO)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 1.1.2021 voimaan tulleen päätöksen, joka annettiin 18.12.2020 ja jonka kantaja sai tietoonsa 4.1.2021 linkin [luottamuksellinen tieto] (1) kautta ja jonka teki [luottamuksellinen tieto], siltä osin kuin siinä ei jatketa ensimmäisellä lisävuodella eli 31.12.2021 asti varallaololuetteloa, jonka viitteet ovat seuraavat [luottamuksellinen tieto] ja joka oli voimassa 31.12.2020 asti
               
            
                  —
               
               
                  avaa uudelleen varallaololuettelon ja tämän seurauksena jatkaa sitä samoin kuin 44 muuta riidanalaisessa päätöksessä tarkoitettua varallaololuetteloa vuoden ajan uudelleen avaamisesta lähtien ja tämän seurauksena nimittää kantajan ylentäen hänet palkkaluokkaan AST 3
               
            
                  —
               
               
                  velvoittaa vastaajan maksamaan kantajalle vahingonkorvausta, jolla on tarkoitus kattaa sekä aineellinen vahinko että hänelle aiheutunut henkinen kärsimys ja jonka määrä vastaa
                  
                              —
                           
                           
                              palkkaluokan AST 3 taso 1 ja nykyisen palkkaluokan AST 1 taso 3 palkkojen erotusta, joka lasketaan viiden vuoden ajanjaksolla riidanalaisesta päivämäärästä eli 1.1.2021 alkaen ottaen huomioon mahdollisuuksien menetys, jonka suuruudeksi arvioidaan 75 prosenttia
                           
                        
                              —
                           
                           
                              palkkaluokan AST 3 taso 1 ja nykyisen palkkaluokan AST 1 taso 3 eläkeoikeuksien erotusta, joka lasketaan samalla viiden vuoden ajanjaksolla riidanalaisesta päivämäärästä eli 1.1.2021 alkaen ottaen huomioon mahdollisuuksien menetys, jonka suuruudeksi arvioidaan 75 prosenttia
                           
                        
                              —
                           
                           
                              7 500 euron määrää hänelle aiheutuneen henkisen kärsimyksen vuoksi
                           
                        
                              —
                           
                           
                              alustavasti 1,00 euron määrää sairauskassan jäsenyyden menettämisen vuoksi
                           
                        
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan kantajan luottamus ja oikeutetut odotukset on petetty ja riidanalaisen päätöksen perustelut ovat puutteelliset.
               
            
                  2)
               
               
                  Toinen kanneperuste, jonka mukaan syrjintäkiellon periaatetta on loukattu sekä Euroopan unionin virkamiehiä koskevien henkilöstösääntöjen (jäljempänä henkilöstösäännöt) 1 d artiklan 1 kohtaa, 27 artiklaa ja 29 artiklan 1 kohdan kolmatta ja neljättä alakohtaa on rikottu.
               
            
                  3)
               
               
                  Kolmas kanneperuste, jonka mukaan henkilöstösääntöjen 12 a artiklaa on rikottu, hyvän hallinnon periaatetta on loukattu, huolellisuusvelvollisuutta on laiminlyöty sekä toimivalta on ylitetty ja harkintavaltaa on käytetty väärin.
               
            
                  4)
               
               
                  Neljäs kanneperuste, jonka mukaan suhteellisuusperiaatetta on loukattu.
               
            
         (1)  Luottamukselliset tiedot poistettu.